
PARLAMENTUL ROMÂNIEI

CAMERA DEPUTAŢILOR

	COMISIA JURIDICĂ, 
DE DISCIPLINĂ ŞI IMUNITĂŢI                           
	Bucureşti, 08.02.2011               

PL-x 2                     


AVIZ

asupra proiectului de Lege pentru modificarea şi  completarea Legii nr.80/1995 privind statutul cadrelor militare
În conformitate cu prevederile art.95 şi 115 din Regulamentul Camerei Deputaţilor, republicat, cu modificările ulterioare, Comisia juridică, de disciplină şi imunităţi a fost sesizată, spre dezbatere şi avizare, în procedură de urgenţă, cu proiectul de Lege pentru modificarea şi  completarea Legii nr.80/1995 privind statutul cadrelor militare , trimis cu adresa nr. PL x 2 din 2 februarie 2011 şi înregistrat cu nr. 31/33 din 2 februarie 2011.
Conform dispoziţiilor art.75 alin.(1) din Constituţia României, republicată şi ale art. 92 alin. (8) pct.2 din Regulamentul Camerei Deputaţilor, republicat, Camera Deputaţilor este prima Cameră sesizată.

Potrivit dispoziţiilor art.61 din Regulamentul Camerei Deputaţilor, republicat, Comisia a dezbătut proiectul de lege  în şedinţa din 8 februarie 2011.

Proiectul de lege are ca obiect de reglementare modificarea şi  completarea Legii nr.80/1995 privind statutul cadrelor militare, cu  modificările şi  completările ulterioare, în sensul instituirii obligaţiei de participare la misiuni în afara teritoriului statului român, în funcţie de cerinţele Ministerului Apărării Naţionale, precum şi reglementarea condiţiilor în care, în timp de pace, cadrele  militare pot  beneficia de concedii fără  plată, pe  o  perioadă de cel  mult 4 ani. Proiectul  de lege regulamentul  şi stabilirea condiţiilor de acordare a unor grade  în Ministerul Administraţiei şi  Internelor. 
Membrii Comisiei au examinat proiectul de lege supus avizării, expunerea de motive şi avizul favorabil, cu observaţii şi propuneri, al Consiliului Legislativ nr. 6 din 5 ianuarie 2011.

În urma dezbaterilor, cu unanimitate de voturi, s-a hotărât avizarea favorabilă a proiectului de lege. 

În raport de obiectul şi conţinutul său,  proiectul de lege  face parte din categoria legilor organice. 
                      PREŞEDINTE,                                            SECRETAR,

                        Daniel BUDA                                  Gabriel ANDRONACHE

